ສະພາ ປະຕິເສດ ບໍ່ຮັບເອົາ ການລາອອກ ຂອງ ປ. ເຢເມນ ຍ້ອນຄວາມບໍ່ສະຫງົບ 
ສະພາປະຕິເສດ ການລາອອກຂອງ ປະທານາທິບໍດີ ທ່ານ Abd Rabbuh Mansour Hadi ຍ້ອນຄວາມບໍ່ສະ ຫງົບໃນປະເທດ ເຢເມນ.
ສະພາເຢເມນ ໄດ້ປະຕິເສດບໍ່ຮັບເອົາການລາອອກ ຂອງປະທາ ນາທິບໍດີ ທ່ານ Abd Rabbuh Mansour Hadi ສະພາ ກຳລັງປະຊຸມສຸກເສີນໃນວັນສຸກມື້ນີ້ ເພື່ອຮັບມືກັບເຫດ ການ ທີ່ເກີດຂຶ້ນ ຢ່າງບໍ່ຄາດຝັນທາງການເມືອງ ປະທານາທິບໍດີ ແລະຄະນະລັດຖະບານຂອງທ່ານ ໄດ້ຍື່ນໃບ ລາອອກໃນວັນພະຫັດວານນີ້ ການເຄື່ອນໄຫວດັ່ງກ່າວນີ້ ເກີດຂື້ນທ່າມກາງການຕໍ່ສູ້ທາງດ້ານ ການເມືອງ ລະຫວ່າງປະທານາທິບໍດີ ແລະພວກທະຫານບ້ານ Houthi ທີ່ໄດ້ເຂົ້າຄວບຄຸມປະເທດ ນັບແຕ່ວັນຈັນແລ້ວເປັນຕົ້ນມາ ໂຄສົກລັດຖະບານເຢເມນ ທີ່ວໍຊິງຕັນ ທ່ານ Mohammed Albasha ໄດ້ປະ ກາດວ່າ ປະທານາທິບໍດີ ຄົນປັດຈຸບັນໄດ້ລາອອກຈາກຕຳແໜ່ງ ໂດຍຜ່ານທາງຕາໜ່າງສື່ສັງຄົມ ໃນວັນພະຫັດວານນີ້ ໂດຍອີງຕາມການລົງຂ່າວທາງ Facebook ຂອງນາຍົກລັດຖະມົນຕີ Khaled Bahah ອົງການຂ່າວ Reuters ອ້າງຄຳເວົ້າຂອງທ່ານທີ່ກ່າວວ່າ ລັດຖະບານບໍ່ຕ້ອງການພົວພັນ ກັບ “ການເມືອງສັບສົນທີ່ບໍ່ມີການສ້າງສັນ ” ໃນການຖະແຫຼງຈາກນະຄອນຫຼວງ Sana’a ໃນວັນພະຫັດວານນີ້ ທູດພິເສດ ສະຫະປະ ຊາຊາດ ທ່ານ Jamal Benomar ກ່າວວ່າ ວິກິດການທາດ້ານການເມືອງຈະໄດ້ຮັບການ ແກ້ໄຂ ກໍຕໍ່ເມືອ່ບັນດາກຸ່ມທີ່ເປັນປໍລະປັກ ໃຫ້ກຽດຕໍ່ຂໍ້ຕົກລົງຕ່າງໆກ່ອນໜ້ານັ້ນ ທີ່ຮຽກ ຮ້ອງໃຫ້ມີການຄອງອຳນາດຮ່ວມກັນ ແລະຍຸດຕິຄວາມຮຸນແຮງ